ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σχετικά με την επιτελεσθείσα πρόοδο στην υλοποίηση ειδικών μέτρων για τα μικρά νησιά του Αιγαίου πελάγους κατά τα έτη 1998 και 1999.

ΠΙΝΑΚΑΣ ΠΕΡΙΕΧΟΜΕΝΩΝ

ΠΡΟΛΟΓΟΣ

1. Εισαγωγή

2. Μέτρα προβλεπόμενα από τον κανονισμό (ΕΟΚ) αριθ. 2019/93

3. Πρόοδος στην υλοποίηση των μέτρων

3.1. Ειδικό καθεστώς εφοδιασμού

1) Γιαούρτι

2) Ζάχαρη

3) Σιτάλευρα

4) Ζωοτροφές

5) Οπωροκηπευτικά

3.2. Μέτρα στήριξης των τοπικών προϊόντων

1) Κτηνοτροφία

2) Γαλακτοκομικά προϊόντα

3) Οπωροκηπευτικά και άνθη

4) Γεώμηλα

5) Αμπελοοινικός τομέας

6) Ελαιώνες

7) Μέλι

4. Δαπάνες του ΕΓΤΠΕ-τμήμα εγγυήσεων για την υλοποίηση των μέτρων

5. Παρεκκλίσεις που ισχύουν για τα διαρθρωτικά μέτρα

6. Εθνικό σύστημα ελέγχων

7. Συμπεράσματα

ΠΑΡΑΡΤΗΜΑ 1 Κανονισμοί που εκδόθηκαν στις 31 Δεκεμβρίου 1995

1. Κανονισμός πλαίσιο

2. Λεπτομέρειες εφαρμογής

1) Ειδικό καθεστώς εφοδιασμού:

2) Μέτρα στήριξης τοπικών προϊόντων

3. Παρεκκλίσεις που εφαρμόζονται στα διαρθρωτικά μέτρα

ΠΑΡΑΡΤΗΜΑ 2 Αγορανομικές διατάξεις που εκδόθηκαν για την υλοποίηση των μέτρων

1. Ειδικό καθεστώς εφοδιασμού

2. Μέτρα στήριξης τοπικών προϊόντων

3. Παρεκκλίσεις που εφαρμόζονται στα διαρθρωτικά μέτρα

ΠΑΡΑΡΤΗΜΑ 3 Ενισχύσεις για εφοδιασμό - ανακεφαλαιωτικός πίνακας

ΠΑΡΑΡΤΗΜΑ 4 Ανακεφαλαιωτικός πίνακας - ενισχύσεις για την τοπική παραγωγή

ΠΡΟΛΟΓΟΣ

Η παρούσα ετήσια έκθεση σχετικά με την υλοποίηση ειδικών μέτρων για τα μικρά νησιά του Αιγαίου πελάγους κατά τα έτη 1998 και 1999 προβλέπεται από το άρθρο 15 παράγραφος 1 του κανονισμού (ΕΟΚ) αριθ. 2019/93.

Σύμφωνα με το νέο άρθρο 15 παράγραφος 2 του κανονισμού (ΕΚ) αριθ. 442/2002 του Συμβουλίου περί τροποποιήσεως του κανονισμού (ΕΟΚ) αριθ. 2019/93, η επόμενη έκθεση της Επιτροπής σχετικά με την εφαρμογή του εν λόγω κανονισμού αναμένεται να συνταχθεί πριν τα τέλη 2005.

Ως εκ τούτου, η παρούσα έκθεση είναι η τελευταία μιας σειράς ετήσιων εκθέσεων, όπως προβλέπεται με βάσει το προηγούμενο άρθρο 15 παράγραφος 1 του κανονισμού (ΕΟΚ) αριθ. 2019/93.

1. Εισαγωγη

Το Ευρωπαϊκό Συμβούλιο που συνήλθε στη Ρόδο στις 2 και 3 Δεκεμβρίου του 1988 ανεγνώρισε τα ιδιάζοντα κοινωνικά και οικονομικά προβλήματα που πλήττουν ορισμένες νησιωτικές περιφέρειες της Κοινότητας.

Στο πνεύμα των συμπερασμάτων του εν λόγω Ευρωπαϊκού Συμβουλίου και συμμορφούμενη προς τις δεσμεύσεις του, η Επιτροπή εκπόνησε, σε συνεργασία με τις ελληνικές αρχές, σφαιρική μελέτη των ειδικών προβλημάτων των νησιών του Αιγαίου, η οποία είχε σαν αποτέλεσμα τη σύνταξη ενδιάμεσης έκθεσης [1] της Επιτροπής με αντικείμενο την πρόοδο όσον αφορά τη μελέτη. Η παρούσα φάση της μελέτης έδωσε στην Επιτροπή τη δυνατότητα να υποβάλει τελική έκθεση [2], συνοδευόμενη από κατάλληλες προτάσεις, στην οποία καθορίζεται η συνολική στρατηγική και τα πρακτικά μέσα για την επίλυση των προβλημάτων των νήσων του Αιγαίου.

[1] SEC(92) 36 τελικό, της 13ης Ιανουαρίου 1992.

[2] COM(92) 569 τελικό, της 23ης Δεκεμβρίου 1992.

Η τελική έκθεση ανέπτυξε σε αδρές γραμμές την κοινοτική απάντηση και επέτρεψε στην Επιτροπή να υποβάλει για το γεωργικό τομέα κανονιστικές προτάσεις οι οποίες αποσκοπούν στη χάραξη πλαισίου γεωργικών μέτρων που θα χρηματοδοτηθούν υπό το ΕΓΤΠΕ-τμήματα εγγυήσεων και προσανατολισμού.

Τα μέτρα που προταθέντα σκοπό είχαν να ενθαρρύνουν την οικονομική και κοινωνική ανάπτυξη των μικρών νησιών (με πληθυσμό κάτω των 100 000 κατοίκων), τα οποία χαρακτηρίζονται από μειονεκτική γεωγραφική θέση και από διαρθρωτική καθυστέρηση σε σχέση με τις άλλες περιφέρειες της Κοινότητας.

Οι δυσκολίες που αντιμετωπίζουν τα νησιά αυτά για τη δρομολόγηση της οικονομικής και κοινωνικής ανάπτυξής τους είναι ο νησιωτικός χαρακτήρας, η απόσταση από το κέντρο, η μικρή έκταση γης, το γεωγραφικό ανάγλυφο και οι κλιματικές συνθήκες.

Λόγω των ιδιαζόντων προβλημάτων των νησιών αυτών, η πρόταση της Επιτροπής προέβλεπε σειρά μέτρων με χαρακτήρα πολυετή και πολυκλαδικό και με στόχο τη διευκόλυνση του εφοδιασμού, την οικονομική στήριξη της παραγωγής, ώστε να βελτιωθεί ο βαθμός αυτάρκειας, και τη βελτίωση των γεωργικών διαρθρώσεων των νησιών αυτών και των συνθηκών διαβίωσης των κατοίκων τους.

Το Συμβούλιο έδωσε ακολούθησε τις προτάσεις της Επιτροπής με την έκδοση τον κανονισμού (ΕΟΚ) αριθ. 2019/93 [3].

[3] ΕΕ L 184 της 27.7.1993, σ. 1.

Η ταχεία έκδοση από την Επιτροπή όλων των εκτελεστικών κανονισμών επέτρεπε την εφαρμογή των προβλεπόμενων μέτρων ήδη από το 1993, οι διοικητικές όμως διαδικασίες για την ουσιαστική εφαρμογή, καθώς και η αναγκαία προσαρμογή των οικονομικών παραγόντων στους νέους μηχανισμούς που δημιουργήθηκαν επέτρεψαν το 1993 την εφαρμογή μικρού μόλις αριθμού μέτρων που αφορούσαν τη στήριξη των τοπικών προϊόντων. Το 1994 μπόρεσαν να εφαρμοσθούν όλα τα μέτρα, με εξαίρεση το μέτρο που αφορούσε την ανάπτυξη ή/και τη διαφοροποίηση της παραγωγής ή/και τη βελτίωση της ποιότητας των οπωροκηπευτικών και των ανθών, το οποίο δεν εφαρμόστηκε από το 1995 λόγω έλλειψης προσωπικού στην εθνική διοίκηση.

Σύμφωνα με το άρθρο 15 παράγραφος 1 του κανονισμού (ΕΟΚ) αριθ. 2019/93, η Επιτροπή είναι υποχρεωμένη να υποβάλλει ετήσια έκθεση σχετικά με την εφαρμογή των προγραμματισθέντων μέτρων. Η έκθεση αυτή βασίζεται στην ετήσια έκθεση την οποία υποβάλλει στην Επιτροπή η εθνική διοίκηση.

Η πρώτη έκθεση σχετικά με την εκτέλεση του προγράμματος κατά το 1993 και 1994 υποβλήθηκε από την Επιτροπή στο Ευρωπαϊκό Κοινοβούλιο και το Συμβούλιο το 1996 (COM(96) 387 τελικό).

Το 1998 η Επιτροπή υπέβαλε τη δεύτερη έκθεση στο Κοινοβούλιο και στο Συμβούλιο όσον αφορά την υλοποίηση του προγράμματος κατά το έτος 1995 (COM(1998) 292 τελικό).

Το 1999, ανατέθηκε και εκπονήθηκε από ανεξάρτητο σύμβουλο (Speed Ltd) έκθεση αξιολόγησης, ενώ τον Φεβρουάριο 2001 τα αποτελέσματα της έκθεσης αυτής εντάχθηκαν στην έκθεση που υπέβαλε η Επιτροπή στο Κοινοβούλιο και στο Συμβούλιο σχετικά με την υλοποίηση του προγράμματος το 1996 και 1997 (COM(2001) 64 τελικό).

Ως συνέπεια της ανωτέρω έκθεσης, η Επιτροπή υπέβαλε πρόταση, έγγραφο COM(2001) 638 της 7ης Νοεμβρίου 2001, προς το Συμβούλιο, στην οποία προτείνει να τροποποιηθεί ο κανονισμός (ΕΟΚ) αριθ. 2019/93 (βλέπε σχετική παράγραφο στα συμπεράσματα).

Η παρούσα έκθεση καλύπτει την υλοποίηση των μέτρων στη διάρκεια των ετών 1998 και 1999, βασίζεται δε στις αντίστοιχες εκθέσεις του Υπουργείου Γεωργίας.

Η καθυστερημένη σύνταξη της έκθεσης οφείλεται στις δυσκολίες που συνάντησαν οι εθνικές διοικήσεις κατά τη συλλογή όλων των πληροφοριών που χρειάζονταν στη σύνθεσή της και προέρχονταν από περιφερειακές υπηρεσίες στα νησιά. Φαίνεται ότι οι δυσκολίες αυτές εξακολουθούν να υφίστανται μέχρι σήμερα.

2. Μετρα προβλεπομενα από τον κανονισμο (εοκ) αριθ. 2019/93

Ο κανονισμός προβλέπει:

- δέσμη ειδικών μέτρων προσανατολιζόμενων προς την αγορά, οι δαπάνες των οποίων βαρύνουν το ΕΓΤΠΕ-τμήμα εγγυήσεων (κυρίως το ειδικό καθεστώς εφοδιασμού και ενισχύσεις για ορισμένα τοπικά προϊόντα), για τη χρηματοδότηση των οποίων στον κοινοτικό προϋπολογισμό προβλέφθηκαν ειδικά κονδύλια: συνολικού ύψους 23 εκατ. EUR για το 1998 (22 εκατ. EUR στο κονδύλιο B1-1832 για φυτικά προϊόντα και 1 εκατ. EUR στο κονδύλιο B1-2512 για ζωικά προϊόντα). Το 1999, τροποποιήθηκαν τα ανωτέρω ειδικά κονδύλια και το συνολικό ποσό των 24,67 εκατ. EUR για το έτος αυτό κατεγράφη ως 5,68 εκατ. EUR στο κονδύλιο B1-3230 για το μέτρο διακανονισμών (ειδικού καθεστώτος) εφοδιασμού (5,66 εκατ. EUR για φυτικά προϊόντα και 0,02 εκατ. EUR για ζωικά προϊόντα) και 18,99 εκατ. EUR στο κονδύλιο B1-3231 για τα λοιπά μέτρα ( 17 εκατ. EUR για φυτικά προϊόντα και 1,99 εκατ. EUR για ζωικά προϊόντα).

- σειρά αναγκαίων παρεκκλίσεων στο διαρθρωτικό τομέα, ώστε να διευκολυνθούν οι παρεμβάσεις του ΕΓΠΕ-τμήμα προσανατολισμού. Για τις παρεκκλίσεις αυτές, ωστόσο, δεν ενεγράφησαν στον προϋπολογισμό πρόσθετα ποσά, οι δε δαπάνες καλύφθηκαν από τα κονδύλια του ΕΓΤΠΕ-τμήμα προσανατολισμού στο πλαίσιο του ΚΠΣ.

3. Προοδοσ στην υλοποιηση των μετρων

3.1. Ειδικό καθεστώς εφοδιασμού

Στόχος του καθεστώτος είναι να αντισταθμίσει το πρόσθετο κόστος που επιβαρύνει, εξαιτίας της γεωγραφικής θέσης των νησιών, την προμήθεια ορισμένων προϊόντων τρέχουσας κατανάλωσης προερχομένων υπό την υπόλοιπη Κοινότητα, ώστε τα προϊόντα αυτά να είναι διαθέσιμα σε δίκαιες τιμές.

Οι ποσότητες προϊόντων που μπορούν να απολαύουν του εν λόγω καθεστώτος εφοδιασμού καθορίζονται βάσει ισοζυγίων προβλέψεων πού αναθεωρούνται κατά διαστήματα, ανάλογα με τις ανάγκες των αγορών. Ιδιαίτερη προσοχή αποδίδεται στις έμμεσες οικονομικές επιπτώσεις του καθεστώτος αυτού, ιδίως όσον αφορά την πραγματική μετακύλιση των χορηγούμενων πλεονεκτημάτων έως τον τελικό χρήστη.

Για την εφαρμογή του καθεστώτος εφοδιασμού τα νησιά έχουν καταταχθεί σε δύο ομάδες, Α και Β, ανάλογα με την απόστασή τους από την ηπειρωτική χώρα η δε ενίσχυση καθορίζεται με βάση το κόστος μεταφοράς υπολογιζόμενο από τους λιμένες της ηπειρωτικής Ελλάδας, από τους οποίους πραγματοποιείται συνήθως ο εφοδιασμός.

Τα νησιά και οι νομοί που υπάγονται στην ομάδα Α (νησιά πλησιέστερα στην ηπειρωτική χώρα) είναι: Θάσος, Σαμοθράκη, Σποράδες, Κύθηρα, Αντικύθηρα, Αμολιανή, νησιά του νομού Ευβοίας με εξαίρεση τη νήσο Εύβοια και, από τον νομό Κυκλάδων, οι νήσοι Κέα, Κύθνος, Γυάρος, Άνδρος, Τήνος, Σύρος, Μύκονος, Δήλος και Ρήνεια.

Τα νησιά και οι νομοί της ομάδας Β (απομακρυσμένες νήσοι) είναι: οι νομοί Δωδεκανήσου, Χίου, Λέσβου και Σάμου και τα νησιά του νομού Κυκλάδων που δεν περιλαμβάνονται στην ομάδα Α.

Η κοινοτική συνεισφορά καλύπτει το 90% της συνολικής δαπάνης των μέτρων, ενώ το υπόλοιπο 10% βαρύνει το κράτος μέλος.

Η ενίσχυση για τον εφοδιασμό καθορίσθηκε σε επίπεδο 15 και 30 EUR/t [4] για τις ομάδες Α και Β αντιστοίχως. Εξάλλου, για το 1993 προβλεπόταν αύξηση της ενίσχυσης κατά 50% ώστε να ενθαρρυνθούν οι επιχειρήσεις και να εφαρμόσουν γρήγορα το μέτρο.

[4] Από 1.2.1995, μετά την κατάργηση του διορθωτικού συντελεστή γεωργικών ισοτιμιών (1,207509 τότε), η ενίσχυση αναπροσαρμόσθηκε σε 18,11 EUR/t και 36,22 EUR/t αντιστοίχως.

Για τον εφοδιασμό με οπωροκηπευτικά, προβλέφθηκε προσωρινή εφαρμογή (από το 1993 έως το 1997) φθίνουσας ενίσχυσης. Για τα έτη 1994, 1995, 1996 και 1997, η ενίσχυση καθορίσθηκε αντίστοιχα σε ποσοστό 80%, 60%, 40% και 20% του ποσού που ίσχυε για το 1993.

Η εφαρμογή τον μέτρου άρχισε μόλις το 1994, λόγω της ανάγκης έκδοσης των αναγκαίων διοικητικών πράξεων και της προσαρμογής της ελληνικής διοίκησης και των επιχειρήσεων στη νέα διαδικασία.

Η κατάσταση όσον αφορά την εξέλιξη του εφοδιασμού κατά προϊόν έχει ως εξής:

1) Γιαούρτι

Πρόοδος υλοποίησης:

>ΘΕΣΗ ΠIΝΑΚΑ>

Για το τρίτο τρέχον έτος, οι προμηθευτές γαλακτοκομικών προϊόντων δεν επέδειξαν ενδιαφέρον για το μέτρο αυτό στη διάρκεια του 1998, και επομένως η Επιτροπή δεν καθόρισε ισοζύγιο για το 1999. Ο κλάδος ισχυρίζεται ότι το υψηλό κόστος της ειδικής σήμανσης κάθε δοχείου (απαίτηση εθνικής διάταξης προκειμένου να εμφαίνεται ότι το προϊόν επιδοτείται από το ΕΓΤΠΕ), έναντι του χαμηλού ποσοστού της ενίσχυσης σε σχέση με την αξία του προϊόντος, εμποδίζει τον κλάδο να μετακυλίει την ενίσχυση προς τον τελικό καταναλωτή.

2) Ζάχαρη

Πρόοδος υλοποίησης:

>ΘΕΣΗ ΠIΝΑΚΑ>

Μολονότι η Ελληνική Βιομηχανία Ζάχαρης (ΕΒΖ) παραμένει ο μεγαλύτερος προμηθευτής του προϊόντος, συνεταιρισμοί και αλυσίδες υπεραγορών άρχισαν να συμμετέχουν στο μηχανισμό. Ωστόσο, είναι δύσκολο να αποδειχθεί ποιος είναι ο αντίκτυπος του ωφελήματος της ενίσχυσης στο επίπεδο του τελικού χρήστη, για τον τομέα της ζάχαρης.

3) Σιτάλευρα

Πρόοδος υλοποίησης:

>ΘΕΣΗ ΠIΝΑΚΑ>

Η υλοποίηση προχώρησε με συγκρατημένο ρυθμό κατά τα δύο αυτά έτη. Το ποσοστό χρησιμοποίησης των ισοζυγίων ανήλθε κατά τα έτη 1994, 1995, 1996 και 1997 σε ποσοστά 93,29%, 95,23%, 95,29% και 85,85% αντιστοίχως.

4) Ζωοτροφές

Η υλοποίηση του μέτρου αυτού παρουσιάζεται στον κατωτέρω πίνακα για τις διάφορες κατηγορίες ζωοτροφών. Φαίνεται ότι η πρόοδος είναι ικανοποιητική, ιδιαίτερα για τα νησιά της ομάδας B.

Η Λέσβος και η Χίος αντικατέστησαν την πηγή προμήθειας κριθαριού (νήσος Λήμνος), από τους λιμένες της Αλεξανδρούπολης και της Καβάλας, στη βόρεια ηπειρωτική χώρα. Σύμφωνα με τις ελληνικές αρχές, οι προμήθειες κριθής από τους ανωτέρω λιμένες για τα νησιά Λέσβο και Χίο είναι πλέον ανταγωνιστικές, επειδή επωφελούνται από το υψηλότερο ποσοστό ενίσχυσης της ομάδας Β. Για να αντισταθμιστεί η απώλεια αυτή αγοράς για το κριθάρι που παράγεται στη Λήμνο, στην έκθεση του Υπουργείου Γεωργίας προτείνεται να μπορεί επίσης το κριθάρι που προέρχεται από τη Λήμνο να απολαύει του ποσοστού ενίσχυσης της ομάδας Β, ανεξάρτητα από τη νήσο προορισμού. Στην ίδια έκθεση επαναλαμβάνεται το αίτημα να ενταχθεί η νήσος Γαύδος στην ομάδα νησιών Β.

>ΘΕΣΗ ΠIΝΑΚΑ>

(1) Κανονισμός (ΕΟΚ) αριθ. 2958/93 της 27ης Οκτωβρίου 1993.

(2) Κανονισμός (ΕΚ) αριθ. 150/95 της 23ης Ιανουαρίου 1995: από την 1.2.1995 καταργήθηκε ο διορθωτικός συντελεστής (1,207509) γεωργικών ισοτιμιών, με συνέπεια την προσαρμογή των καθορισμένων σε ευρώ ποσών.

(3) Κανονισμός (ΕΚ) αριθ. 1960/98 της 15ης Σεπτεμβρίου 1998.

(4) Κανονισμός (ΕΚ) αριθ. 2064/98 της 28ης Σεπτεμβρίου 1998.

(5) Κανονισμός (ΕΚ) αριθ. 2782/98 της 22ας Δεκεμβρίου 1998.

5) Οπωροκηπευτικά

Σύμφωνα με το άρθρο 3 παράγραφος 2 του κανονισμού (ΕΟΚ) αριθ. 2019/93, επρόκειτο να καταβληθεί ενίσχυση στα οπωροκηπευτικά για πενταετή περίοδο με έναρξη το 1993. Η ενίσχυση αυτή θα ήταν φθίνουσα και θα κάλυπτε περιορισμένο χρονικό διάστημα (έως το 1997). Τοιουτοτρόπως, το 1998 μηδενίστηκε το ποσοστό ενίσχυσης και, ως εκ τούτου, το μέτρο δεν εφαρμόζεται πλέον. Το μέτρο στόχευε στη διευκόλυνση του εφοδιασμού των νησιών για κάποια περίοδο, εν αναμονή της προσαρμογής της τοπικής παραγωγής μέσω ειδικών κινήτρων τα οποία προβλέπονταν στο πρόγραμμα.

3.2. Μέτρα στήριξης των τοπικών προϊόντων

1) Κτηνοτροφία

Για τη στήριξη του τομέα αυτού χορηγούνται οι εξής ενισχύσεις:

- ενίσχυση για πάχυνση αρσενικών βοοειδών, ίση προς επιπρόσθετο ποσό 40 EUR/κεφαλή, συμπληρωματικώς προς την ειδική πριμοδότηση που προβλέπεται στο άρθρο 4, στοιχείο β), του κανονισμού αριθ. 805/68/ΕΟΚ περί κοινής οργανώσεως αγοράς στον τομέα του βοείου κρέατος.

- συμπληρωματικό ποσό επί της πριμοδότησης για θηλάζουσες αγελάδες που προβλέπεται στο άρθρο 4, στοιχείο δ), του κανονισμού 805/68/ΕΟΚ η οποία καταβάλλεται στους παραγωγούς βοείου κρέατος. Το ποσό της συμπληρωματικής πριμοδότησης είναι 40 EUR ανά θηλάζουσα αγελάδα πού βρίσκεται στην κατοχή του παραγωγού την ημέρα υποβολής της αίτησης και με όριο τις 40 αγελάδες ανά εκμετάλλευση.

Από τις 26.6.1999 ο προαναφερόμενος κανονισμός αντικαταστάθηκε από τον κανονισμό (ΕΚ) αριθ. 1254/1999, οπότε το άρθρο 4, στοιχείο β), και το άρθρο 4, στοιχείο δ), συσχετίζονται αντιστοίχως με τα άρθρα 4 και 6 του νέου κανονισμού.

Πρόοδος υλοποίησης:

>ΘΕΣΗ ΠIΝΑΚΑ>

Φαίνεται ότι η υλοποίηση του μέτρου σταθεροποιείται γύρω από τον μέσο όρο των επτά τελευταίων ετών, το οποίο ανέρχεται σε 12 000 κεφαλές για τα βοοειδή και σε 8 000 κεφαλές για τις θηλάζουσες αγελάδες. Το ποσοστό των βοοειδών που ήσαν επιλέξιμα για τη δεύτερη δόση ανήλθε σε 26,7% και 11,1% αντιστοίχως κατά τα έτη 1998 και 1999.

2) Γαλακτοκομικά προϊόντα

Χορηγείται ενίσχυση 2,28 EUR/t ημερησίως για την ιδιωτική αποθεματοποίηση ορισμένων τυριών τοπικής παρασκευής (φέτα, γραβιέρα και λαδοτύρι).

Έχει προβλεφθεί ανώτατο όριο 5 000 t/έτος και η ελάχιστη διάρκεια αποθεματοποίησης είναι 60 ημέρες. Το ποσό της ενίσχυσης δεν πρέπει να υπερβαίνει το ποσό που αντιστοιχεί στη συμβατική αποθεματοποίηση 150 ημερών.

Πρόοδος υλοποίησης:

>ΘΕΣΗ ΠIΝΑΚΑ>

Το μέτρο σημείωσε μικρή πρόοδο λόγω ταχείας διάθεσης της παραγωγής.

3) Οπωροκηπευτικά και άνθη

Χορηγείται ενίσχυση ανά εκτάριο σε παραγωγούς και σε αναγνωρισμένες ομάδες παραγωγών που υλοποιούν ένα πρόγραμμα πρωτοβουλίας εγκεκριμένο από τις αρμόδιες αρχές, με στόχο την ανάπτυξη ή/και τη βελτίωση της ποιότητας των οπωροκηπευτικών και των ανθέων. Οι στηριζόμενες πρωτοβουλίες πρέπει να επιζητούν ιδιαίτερα την ανάπτυξη της παραγωγής και της ποιότητας των προϊόντων, ιδίως με στροφή προς άλλες ποικιλίες και με καλλιεργητικές βελτιώσεις. Πρέπει να εντάσσονται σε προγράμματα που συνεχίζονται επί τριετία τουλάχιστον και αφορούν ελάχιστη έκταση 0,3 εκτάρια. Το πρόγραμμα δεν καλύπτει τις τομάτες.

Το ποσό της ενίσχυσης, που καταβάλλεται σε ετήσια βάση επί τρία το πολύ έτη, δεν μπορεί να υπερβαίνει τα 500 EUR/ha εφόσον η δημόσια χρηματοδότηση του κράτους μέλους ανέρχεται τουλάχιστον σε 300 EUR/ha, και εφόσον η εισφορά των μεμονωμένων ή ενταγμένων σε ομάδες παραγωγών είναι τουλάχιστον 200 EUR/ha. Εάν η συμμετοχή του κράτους μέλους ή/και η εισφορά των παραγωγών είναι κατώτερες από το ανωτέρω ποσό, το ποσό της κοινοτικής ενίσχυσης μειώνεται ανάλογα. Η ενίσχυση προσαυξάνεται κατά 100 EUR/ha όταν το πρόγραμμα πρωτοβουλίας υποβάλλεται και εκτελείται από ομάδα ή οργάνωση παραγωγών. Για την εφαρμογή του προβλέπεται η προσφυγή σε τεχνική βοήθεια και αφορά ελάχιστη έκταση 2 εκταρίων. Από το 1995 και μετά, τα ποσά που προαναφέρθηκαν ανέρχονται αντιστοίχως σε 603,75EUR, 362,25EUR, 241,50EUR και 120,75 EUR/ha, λόγω κατάργησης του διορθωτικού συντελεστή γεωργικών ισοτιμιών.

Η ολοκλήρωση του μέτρου αυτού αναμενόταν περί το τέλος του 1995, στην πραγματικότητα όμως μέχρι σήμερα η υλοποίησή του δεν προχώρησε ποτέ. Ως λόγοι για την αποτυχία αυτή αναφέρονται η έλλειψη προσωπικού των τοπικών υπηρεσιών που είναι αρμόδιες για τη διάδοση του μέτρου και για την κινητοποίηση των γεωργών. το γεγονός ότι δεν συγκροτήθηκαν ομάδες παραγωγών και κατά συνέπεια δεν καταρτίστηκε πρόγραμμα πρωτοβουλιών. η έλλειψη ενδιαφέροντος των εξειδικευμένων επιχειρήσεων να προσφέρουν τεχνική βοήθεια αλλά και των μικρών εκμεταλλεύσεων οι οποίες συχνά διαθέτουν συνολική έκταση μικρότερη από την ελάχιστη που απαιτεί η υλοποίηση του μέτρου. Το μέτρο απεδείχθη υπέρμετρα δυσκίνητο και μη προσαρμόσιμο στις τοπικές συνθήκες.

4) Γεώμηλα

Ετησίως χορηγείται κατ' αποκοπή ενίσχυση ύψους 494 EUR/ha για την καλλιέργεια πατατόσπορου και γεωμήλων κατανάλωσης σε αγροτεμάχια επιφάνειας τουλάχιστον 0,2 ha, για μέγιστη καλλιεργούμενη και συγκομιζόμενη έκταση 3 200 ha ετησίως.

Πρόοδος υλοποίησης:

>ΘΕΣΗ ΠIΝΑΚΑ>

Φαίνεται ότι ο βαθμός υλοποίησης έφθασε σε ποσοστά 42,84% και 56,15% του στόχου (3 200 ha) κατά τα έτη 1996 και 1997 αντιστοίχως. Θεωρείται ότι το παρόν πρόγραμμα ενίσχυσης στα γεώμηλα είναι θετικό και έχει συμβάλει σε ελαφρά αύξηση της τοπικής πατατοπαραγωγής.

5) Αμπελοοινικός τομέας

- Εκτάσεις αμπελώνων

Χορηγείται κατ' αποκοπή ενίσχυση ύψους 394,83 EUR/ha για τη διατήρηση της καλλιέργειας ποικιλιών αμπέλου προσανατολισμένων προς την τοπική παραγωγή οίνων V.Q.P.R.D.

Πρόοδος υλοποίησης:

>ΘΕΣΗ ΠIΝΑΚΑ>

Η υλοποίηση του μέτρου προχωρεί ικανοποιητικά.

Από το αμπελοοινικό έτος 1997/98 η ενίσχυση θα χορηγείται αποκλειστικώς στις ομάδες ή τις οργανώσεις παραγωγών που υλοποιούν ενέργειες ποιοτικής βελτίωσης των παραγόμενων οίνων σύμφωνα με πρόγραμμα εγκεκριμένο από τις εθνικές αρχές, το οποίο θα προβλέπει συγκεκριμένα μέσα για τη βελτίωση των συνθηκών οινοποίησης, αποθήκευσης και διανομής.

- Ιδιωτική αποθεματοποίηση οίνων λικέρ

Χορηγείται ενίσχυση για την παλαίωση, επί τουλάχιστον δύο έτη, ποιοτικών οίνων λικέρ τοπικής παραγωγής, οι οποίοι παρασκευάζονται με παραδοσιακό τρόπο. Η ενίσχυση καταβάλλεται κατά. τη διάρκεια του δεύτερου έτους παλαίωσης με όριο μέγιστη ποσότητα 40 000 hl ετησίως.

Πρόοδος υλοποίησης:

>ΘΕΣΗ ΠIΝΑΚΑ>

Σημειώθηκε αμελητέα πρόοδος στην υλοποίηση του μέτρου, επειδή η τοπική παραγωγή διατίθεται τώρα πολύ γρήγορα στην αγορά. Το 1998 δεν πραγματοποιήθηκε αποθεματοποίηση, οπότε δεν καταβλήθηκε και ενίσχυση. Τον Μάρτιο 1999 εισήλθαν στην αποθεματοποίηση 67,5 hl. Η ενίσχυση καταβάλλεται στο τέλος της διετούς αποθεματοποίησης. Στον πίνακα εμφαίνεται η δαπάνη που αντιστοιχεί στην περίοδο του ημερολογιακού έτους κατά την οποία μια ποσότητα οίνου παρέμεινε στα αποθέματα.

6) Ελαιώνες

Χορηγείται κατ' αποκοπή ενίσχυση ύψους 120 EUR/ha ετησίως για τη διατήρηση των ελαιώνων στις παραδοσιακές ζώνες ελαιοκαλλιέργειας, υπό τον όρο ότι οι ελαιώνες συντηρούνται και διατηρούνται σε καλές συνθήκες παραγωγής. Η ελάχιστη πυκνότητα για τη χορήγηση της ενίσχυσης καθορίσθηκε αρχικά σε 50 δένδρα/hα. Από το 1995, η ελάχιστη πυκνότητα αυξήθηκε σε 80 δένδρα/ha.

Πρόοδος υλοποίησης:

>ΘΕΣΗ ΠIΝΑΚΑ>

Διαπιστώνεται ότι το μέτρο προχωρεί πολύ ικανοποιητικά. Ωστόσο, το Υπουργείο Γεωργίας θεωρεί ότι το ύψος της ενίσχυσης κινείται μάλλον σε χαμηλό επίπεδο, προβάλλοντας το επιχείρημα ότι οι καλές συνθήκες παραγωγής επιτυγχάνονται μέσω χειρωνακτικής εργασίας μάλλον παρά με τη χρήση μηχανημάτων. Το εργατικό κόστος αντιπροσωπεύει ποσοστό 46% του συνολικού κόστους της μονάδας παραγωγής, ενώ η χρήση μηχανημάτων αντιπροσωπεύει ποσοστό 3,5%. Εντούτοις, η ενίσχυση αυτή συμβάλλει ικανοποιητικά στη διατήρηση των ελαιώνων.

7) Μέλι

Χορηγείται ενίσχυση ανά κυψέλη παραγωγής για την παραγωγή μελιού ειδικής ποιότητας με υψηλή περιεκτικότητα σε θυμαρίσιο μέλι σε ανεγνωρισμένες ομάδες παραγωγών μελιού, οι οποίες αναλαμβάνουν την υλοποίηση ετησίων προγραμμάτων πρωτοβουλίας με στόχο τη βελτίωση των συνθηκών εμπορίας και την προώθηση του μελιού ποιότητας. Το ποσό της ενίσχυσης είναι 10 EUR ανά κυψέλη ετησίως, με ανώτατο όριο 50 000 κυψέλες ετησίως. Κατά τη διάρκεια διετούς μεταβατικής περιόδου (1993-1994), με προοπτική τη σύσταση και την αναγνώριση των ομάδων παραγωγών, καταβλήθηκε ενίσχυση 7 EUR/κυψέλη σε κάθε μελισσοκόμο με τουλάχιστον δέκα κυψέλες, και ανώτατο όριο 100 000 κυψέλες.

Πρόοδος υλοποίησης:

>ΘΕΣΗ ΠIΝΑΚΑ>

Παρατηρείται ότι κατά τα δύο υπόψη έτη οι εγκριθείσες ποσότητες υπερέβησαν τα καθορισθέντα ισοζύγια, με συνέπεια την εφαρμογή συντελεστή μείωσης: 0,3931 για το 1998 και 0,5301 για το 1999.

Το Υπουργείο Γεωργίας είναι της γνώμης ότι, μια και αυξάνει σταθερά ο αριθμός των οργανώσεων παραγωγών που είναι πρόθυμες να αναλάβουν τη διεξαγωγή ετήσιων προγραμμάτων πρωτοβουλιών, καθίσταται αναγκαία η αύξηση του ανώτατου ορίου κυψελών ανά έτος, με διπλασιασμό τουλάχιστον του αρχικού αριθμού.

4. Δαπανεσ του ΕΓΤΠΕ-τμημα εγγυησεων για την υλοποιηση των μετρων

Οι δαπάνες που εμφαίνονται στο κεφάλαιο 3 και παρουσιάζονται στα παραρτήματα 3 και 4 υπολογίζονται ανά ημερολογιακό έτος με βάση τα αριθμητικά στοιχεία που παρέχονται από τις ελληνικές αρχές. Αν ληφθούν υπόψη αφενός οι προθεσμίες για τη διενέργεια ελέγχων από την εθνική διοίκηση και τη δήλωση των δαπανών στην Επιτροπή και αφετέρου η έλλειψη αντιστοίχησης μεταξύ του ημερολογιακού έτους (που προβλέπεται για την εκτέλεση των μέτρων) και του οικονομικού έτους (από τις 16 Οκτωβρίου του ενός έτους έως τις 15 Οκτωβρίου του επομένου) (για την εκτέλεση των πληρωμών από το ΕΓΤΠΕ-τμήμα εγγυήσεων), οι δαπάνες που δηλώθηκαν και καταλογίσθηκαν ανά οικονομικό έτος στο ΕΓΤΠΕ-τμήμα εγγυήσεων για τα έτη 1998 και1999 έχουν ως εξής:

>ΘΕΣΗ ΠIΝΑΚΑ>

Η συμμετοχή του ΕΓΤΠΕ ανέρχεται στο κόστος εφοδιασμού ανέρχεται σε ποσοστό 90% της συνολικής δαπάνης (βλέπε παράρτημα 3).

5. Παρεκκλίσεισ που ισχυουν για τα διαρθρωτικα μετρα

1) Κατά παρέκκλιση των άρθρων 5, 6, 7, 10 και 19 του κανονισμού (ΕΟΚ) αριθ. 2328/91 για τη βελτίωση της αποτελεσματικότητας των γεωργικών διαρθρώσεων [5], οι ενισχύσεις για επενδύσεις σε γεωργικές εκμεταλλεύσεις στα μικρά νησιά του Αιγαίου χορηγούνται υπό τους ακόλουθους όρους:

[5] ΕΕ L 218 της 6.8.1991, σ. 1. Κανονισμός όπως τροποποιήθηκε τελευταία με τον κανονισμό (ΕΟΚ) αριθ. 950/97 (ΕΕ L 142 της 2.6.1997, σ. 1).

- ο μηχανισμός ενισχύσεων για επενδύσεις μπορεί να εφαρμόζεται σε αγρότες οι οποίοι αφενός δεν ασκούν τη γεωργική δραστηριότητα ως κύριο επάγγελμα, αντλούν όμως τουλάχιστον το 25% του συνολικού εισοδήματός τους από την γεωργική δραστηριότητα στην εκμετάλλευσή τους και αφετέρου των οποίων η εκμετάλλευση δεν χρειάζεται εργασία περισσότερη από το ισοδύναμο μίας μονάδας ανθρώπινης εργασίας (ΜΑΕ), εφόσον οι προβλεπόμενες επενδύσεις δεν υπερβαίνουν τα 25 000 EUR. Εξαιρουμένων των τοπικών ειδικών παρασκευασμάτων, όλα τα παραγόμενα είδη διατροφής πρέπει να περιορίζονται για την τοπική κατανάλωση.

- τήρηση απλουστευμένων λογιστικών λογαριασμών.

- για τα οικογενειακά χοιροτροφεία, δεν απαιτείται η τήρηση των ορίων που καθορίζονται από τον κανονισμό (ΕΟΚ) αριθ. 2328/91. Εντούτοις, κατά την ολοκλήρωση του προγράμματος, τουλάχιστον το ισοδύναμο του 10% της ποσότητας τροφών που καταναλίσκουν οι χοίροι πρέπει να παράγεται στην εκμετάλλευση.

- για την παραγωγή αυγών και πουλερικών, επιτρέπονται οι ενισχύσεις σε γεωργικές εκμεταλλεύσεις οικογενειακού χαρακτήρα.

- το ύψος της μέγιστης ενίσχυσης για επενδύσεις ανέρχεται σε 55% για όλους τους τύπους επένδυσης.

- οι διατάξεις των προηγουμένων τριών εδαφίων ισχύουν μόνο εφόσον η κτηνοτροφική παραγωγή αναλαμβάνεται κατά τρόπο συμβατό με τις απαιτήσεις καλών συνθηκών διαβίωσης των ζώων και προστασίας του περιβάλλοντος.

- υπάρχει δυνατότητα να αυξηθεί η εξισωτική αποζημίωση, στην περίπτωση της βοοτροφίας, σε 180,5 EUR/ΜΧΖ μέχρι κατ'ανώτατο όριο 3 540 EUR/εκμετάλλευση για το 1993. η εξισωτική αποζημίωση μπορεί να χορηγείται για όλες τις φυτικές καλλιέργειες στα νησιά, εφόσον αυτές αναπτύσσονται κατά τρόπο συμβατό προς τις απαιτήσεις προστασίας του περιβάλλοντος και μέχρι κατ'ανώτατο όριο 3 540 EUR/εκμετάλλευση για το 1993.

- κατά τον υπολογισμό της εξισωτικής αποζημίωσης σε όλες τις μειονεκτικές περιοχές υπάρχει η δυνατότητα να ληφθούν υπόψη, έως ανώτατο όριο 20 ΜΧΖ, οι αγελάδες των οποίων το γάλα προορίζεται για την αγορά της περιοχής.

- στην περίπτωση της εγκατάστασης νέου αγρότη, δεν απαιτείται ο όρος ότι πρέπει η εκμετάλλευση να επιτύχει, το αργότερο δύο έτη μετά την εγκατάσταση, όγκο εργασίας ισοδύναμο προς τουλάχιστον μία ΜΑΕ.

2) Κατά παρέκκλιση του άρθρου 17 παράγραφος 3, δεύτερη περίπτωση, του κανονισμού (ΕΟΚ) αριθ. 4253/88, υπάρχει η δυνατότητα να αυξηθεί το ποσοστό της κοινοτικής συμμετοχής πέραν του ορίου του 50% στην περίπτωση επενδύσεων, οι οποίες αφορούν ορισμένους τομείς μεταποίησης ή εμπορίας γεωργικών προϊόντων και πρόκειται να βελτιώσουν τις συνθήκες διαβίωσης των κατοίκων.

Πρόοδος υλοποίησης:

>ΘΕΣΗ ΠIΝΑΚΑ>

6. Εθνικο συστημα ελεγχων

Για να εξασφαλισθεί ο αποτελεσματικός έλεγχος των ενισχύσεων που χορηγούνται για τον εφοδιασμό, εκδόθηκε κοινή υπουργική απόφαση (αριθ. 443790/22.12.1993) η οποία αναφέρει τα δικαιολογητικά που πρέπει να συνοδεύουν τα προϊόντα. Η απόφαση αυτή καθορίζει τις υπηρεσίες που είναι αρμόδιες για τους ελέγχους, όπως και τον τρόπο πληρωμής και διαπίστωσης της πραγματικής μετακύλισης των χορηγούμενων ενισχύσεων έως τον τελικό χρήστη. Η διαδικασία αυτή εφαρμόζεται σε όλες τις περιπτώσεις όσον αφορά τα δικαιολογητικά. Οι δειγματοληπτικοί έλεγχοι διενεργούνται από τις περιφερειακές υπηρεσίες του Υπουργείου Γεωργίας.

Για τα μέτρα στήριξης των τοπικών προϊόντων, δημοσιεύθηκαν για κάθε δραστηριότητα ειδικές διοικητικές πράξεις για την εφαρμογή των μέτρων και για τη διαδικασία χορήγησης των ενισχύσεων. Οι έλεγχοι διακρίνονται σε γενικούς διοικητικούς ελέγχους και σε δειγματοληπτικούς επιτόπιους ελέγχους.

Οι διενεργηθέντες έλεγχοι και τα αποτελέσματά τους παρουσιάζονται στον κατωτέρω πίνακα 15.

>ΘΕΣΗ ΠIΝΑΚΑ>

Για τα διαρθρωτικά μέτρα, εφαρμόζεται η ίδια διαδικασία ελέγχου με την προβλεπόμενη για τη συνήθη εφαρμογή μέτρων.

Ειδικότερα:

- για σχέδια βελτίωσης εφαρμόζονται έλεγχοι για όλες τις επενδύσεις.

- για τους νέους γεωργούς, εξετάζεται κάθε ατομικός φάκελος, ώστε να διαπιστωθεί κατά πόσο ο δικαιούχος πληροί όλες τις απαιτούμενες προϋποθέσεις, και

- για την εξισωτική αποζημίωση εφαρμόζονται τόσο οι γενικοί διοικητικοί έλεγχοι όσο και επιτόπιοι δειγματοληπτικοί έλεγχοι.

Τα πορίσματα των ελέγχων που διενήργησε το κράτος μέλος δεν δείχνουν τυχόν παρατυπίες. Ωστόσο, ο έλεγχος από τις υπηρεσίες της Επιτροπής, που πραγματοποιήθηκε το 2000 και το 2001, εντόπισε μείζονα προβλήματα στην υλοποίηση των μέτρων. Παραδείγματα είναι η ενίσχυση για τη διατήρηση ελαιώνων, η ενίσχυση στα γεώμηλα, στους αμπελώνες και τα ειδικά μέτρα εφοδιασμού.

7. Συμπερασματα

Ο κανονισμός 2019/93 εκδόθηκε από το Συμβούλιο στις 18 Ιουλίου 1993 και ήδη από το 1993 εφαρμόσθηκαν ορισμένα μέτρα που αφορούσαν τη στήριξη των τοπικών προϊόντων (στήριξη του κτηνοτροφικού τομέα, διατήρηση της καλλιέργειας αμπέλου και των ελαιώνων και παραγωγή μελιού). Τα μέτρα πού αφορούν τον εφοδιασμό εφαρμόσθηκαν μόνο από το 1994 και μετά, παρά την αύξηση της ενίσχυσης κατά 50% ώστε να δοθεί κίνητρο για την ταχεία υλοποίησή τους.

Κατά τα έτη 1998 και 1999, η υλοποίηση των μέτρων εφοδιασμού κινήθηκε κατά μέσον όρο σε ποσοστά αντιστοίχως 70,97% και 80,97% έναντι των προβλεπόμενων ισοζυγίων, και σε ποσοστά 72,97% και 84,29% έναντι του προβλεπόμενου κόστους για τις εν λόγω χρονικές περιόδους, μολονότι παρουσίασε σοβαρή διακύμανση από προϊόν σε προϊόν ο βαθμός υλοποίησης των μέτρων. Το υψηλότερο ποσοστό επετεύχθη στις ζωοτροφές, στα σιτάλευρα και στη ζάχαρη. Στο γιαούρτι σημειώθηκε μηδενικός βαθμός υλοποίησης κατά την ανωτέρω διετία. Για τα οπωροκηπευτικά, η ενίσχυση έφθασε τελικώς το πέρας της σταδιακής εξάλειψής της κατά το έτος 1998.

Κατά γενικό κανόνα εξελίχθηκε ικανοποιητικά η υλοποίηση των μέτρων στήριξης τοπικών προϊόντων. Εξαίρεση απετέλεσε το μέτρο για την παραγωγή οπωροκηπευτικών και ανθέων, παρά την προγραμματισμένη σταδιακή εξάλειψη της ενίσχυσης εφοδιασμού για τα εν λόγω προϊόντα, ώστε να ενθαρρυνθεί η ταχεία ανάπτυξη της τοπικής παραγωγής τέτοιων προϊόντων με σκοπό τη βελτίωση της διάθεσης οπωροκηπευτικών στην τοπική αγορά. Η παραγωγή γεωμήλων για κατανάλωση και πατατόσπορο εμφάνισε ποσοστό υλοποίησης αντιστοίχως 43% και 56% κατά τα δύο έτη, έναντι των προβλέψεων. Σημειώθηκε βραδεία πρόοδος της περίπτωση της ιδιωτικής αποθεματοποίησης ορισμένων τυριών και οίνων λικέρ λόγω της ταχείας διάθεσης της τοπικής παραγωγής κατά το ανωτέρω χρονικό διάστημα.

Στη διάρκεια της διετίας τις καλύτερες επιδόσεις επέτυχαν εκ νέου τα εξής τρία μέτρα: Διατήρηση των ελαιώνων, όπου αυξήθηκε, το 1995 από 50 δένδρα/ha σε 80 δένδρα/ha η ελάχιστη προβλεπόμενη πυκνότητα για τη χορήγηση της ενίσχυσης. Η καλλιέργεια αμπελώνων για την παραγωγή οίνων VQPRD και η παραγωγή μελιού.

Αρκετά ικανοποιητική υπήρξε η πρόοδος στην υλοποίηση των μέτρων πάχυνσης αρρένων βοοειδών και η διατήρηση της αγέλης θηλαζουσών αγελάδων.

Όσον αφορά τις παρεκκλίσεις για διαρθρωτικά μέτρα, το 1993 θεσπίστηκαν οι διατάξεις περί παρεκκλίσεων από τον κανονισμό (ΕΟΚ) αριθ. 2328/91 για τη βελτίωση της αποτελεσματικότητας των γεωργικών διαρθρώσεων, επιτρέποντας τοιουτοτρόπως σε πάνω από 15 000 αγρότες να επωφεληθούν από την παρέκκλιση όσον αφορά το αντισταθμιστικό επίδομα. Το μέτρο επέτρεψε επίσης σε πάνω από 3000 αγρότες να πραγματοποιήσουν επενδύσεις στις εκμεταλλεύσεις τους. Το μέτρο παρέκκλισης για την μεταποίηση και εμπορία γεωργικών προϊόντων δείχνει ότι στο υπόψη χρονικό διάστημα ολοκληρώθηκαν 20 έργα.

Κατά τα έτη 1998 και 1999, πραγματοποιήθηκαν ορισμένοι έλεγχοι εκ μέρους των ελληνικών αρχών για να διαπιστωθεί κατά πόσο εφαρμόζονταν ορθώς τα μέτρα. Έχει σημασία να ενισχυθεί ο συντονισμός της διαχείρισης και της παρακολούθησης του προγράμματος και να αυξηθούν οι έλεγχοι για τη μεταβίβαση της ενίσχυσης στον καταναλωτή.

Αν και στο σύνολό του το πρόγραμμα φαίνεται ότι εξελίσσεται ικανοποιητικά, οι ανωτέρω παρατηρήσεις σε συνδυασμό με εκείνες του ανεξάρτητου αξιολογητή υπαγορεύουν ορισμένες προσαρμογές του κανονισμού (ΕΟΚ) αριθ. 2019/93.

Οι ελληνικές αρχές έχουν υποβάλει αιτήματα για την προσαρμογή ορισμένων μέτρων. Η Επιτροπή, λαμβάνοντας υπόψη ορισμένα από αυτά τα αιτήματα και με βάση την εκ μέρους της αξιολόγηση όσον αφορά την υλοποίηση του εν λόγω κανονισμού, θα εξετάσει τη δυνατότητα να επέλθουν ορισμένες τροποποιήσεις που θα προκύψουν από τα εξής:

Στην περίπτωση του ειδικού καθεστώτος εφοδιασμού:

- την αναθεώρηση των δύο ποσοστών ενίσχυσης για τις ομάδες Α και Β,

- την αναθεώρηση της κατάταξης των νησιών στις ομάδες αυτές,

- το εφικτό της καθιέρωσης τρίτου ποσοστού ενίσχυσης ή ομάδας για κόστος μεταφοράς από τα λιμάνια μεγάλων νησιών προς τα λιμάνια μικρότερων νησιών,

- την αναθεώρηση του καταλόγου προϊόντων, δηλαδή κατά πόσον θα απαλειφθούν ή θα διατηρηθούν προϊόντα όπως το γιαούρτι, η ζάχαρη και τα οπωροκηπευτικά.

Στην περίπτωση της ενίσχυσης στην τοπική παραγωγή:

- την αναθεώρηση του καταλόγου προϊόντων, δηλαδή κατά πόσον θα απαλειφθούν ή θα διατηρηθούν προϊόντα όπως τα γαλακτοκομικά (αφορά την αποθεματοποίηση τυριού), τα οπωροκηπευτικά, τα άνθη και, από τον τομέα του οίνου, η αποθεματοποίηση οίνων/οίνων λικέρ,

- η εκ νέου πρόβλεψη παρέκκλισης από τα διαρθρωτικά μέτρα ως προς το ποσοστό της χρηματικής συνδρομής στους τελικούς δικαιούχους για επενδύσεις στη γεωργία, μεταποίηση και εμπορία μέσω τροποποίησης των άρθρων 7 και 28 παράγραφος 2 του κανονισμού (ΕΚ) αριθ. 1257/1999.

Όλα τα ανωτέρω εντάχθηκαν στην πρόταση της Επιτροπής COM(2001) 638 της 29ης Νοεμβρίου 2001. Η πρόταση αυτή συζητήθηκε στους κόλπους του Συμβουλίου τον Νοέμβριο και Δεκεμβρίου 2001. Στο επίπεδο αυτό αποφασίστηκε να προστεθούν δύο προϊόντα (σίτος για ανθρώπινη κατανάλωση και βαμβακόσπορος ως ζωοτροφή) στον πίνακα του καθεστώτος εφοδιασμού, ενώ για τη συνδρομή στην τοπική παραγωγή αποφασίστηκε η μείωση, από 3 200 ha σε 2 200 ha, η προγραμματισμένη έκταση πατατοκαλλιέργειας για ανθρώπινη κατανάλωση, και η αύξηση του ανώτατου αριθμού κυψελών σε 100 000.

Στις 16.1.2002 διενεργήθηκε διαβούλευση της ΟΚΕ για την πρόταση της Επιτροπής, το δε ΕΚ γνωμοδότησε θετικά στην σύνοδο ολομελείας της 5.2.2002.

Το Συμβούλιο Γεωργίας ενέκρινε τον τροποποιημένο κανονισμό στη συνεδρίασή του της 18.2.2002 και ο εν λόγω κανονισμός δημοσιεύθηκε στην ΕΕ L 68 της 12.3.2002 ως κανονισμός (ΕΚ) αριθ. 442/2002 του Συμβουλίου.

ΠΑΡΑΡΤΗΜΑ 1 Κανονισμοί που εκδόθηκαν στις 31 Δεκεμβρίου 1995

1. Κανονισμοσ πλαισιο

Κανονισμός (ΕΟΚ) αριθ. 2019/93 του Συμβουλίου της 19ης Ιουλίου 1993 για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους(1).

(1) ΕΕ L 184 της 27.7.1993, σ. 1.

2. Λεπτομερειεσ εφαρμογησ

(1) Ειδικό καθεστώς εφοδιασμού:

- Κανονισμός (ΕΟΚ) αριθ. 2958/93 της Επιτροπής της 27ης Οκτωβρίου 1993 για τη θέσπιση των κοινών λεπτομερειών εφαρμογής του κανονισμού (ΕΟΚ) αριθ. 2019/93 του Συμβουλίου όσον αφορά το ειδικό καθεστώς εφοδιασμού με ορισμένα γεωργικά προϊόντα(1),

(1) ΕΕ L 267 της 28.10.1993, σ. 4.

- Κανονισμός (ΕΚ) αριθ. 3163/93 της Επιτροπής της 17ης Νοεμβρίου 1993 για τον καθορισμό του προβλεπομένου ισολογισμού στο πλαίσιο του ειδικού καθεστώτος για τον εφοδιασμό των μικρών νησιών του Αιγαίου Πελάγους με γαλακτοκομικά προϊόντα(1), όπως τροποποιήθηκε με τον κανονισμό της Επιτροπής (ΕΚ) αριθ. 3004/94(2),

(1) ΕΕ L 283 της 18.11.1993, σ. 18.

(2) ΕΕ L 317 της 10.12.1994, σ. 4.

- Κανονισμός (ΕΚ) αριθ. 1802/95 της Επιτροπής της 25ης Ιουλίου 1995 για προσαρμογή και τροποποίηση των κανονισμών του τομέα του γάλακτος και των γαλακτοκομικών προϊόντων οι οποίοι καθόρισαν πριν από την 1η Φεβρουαρίου 1995, ορισμένες τιμές και ποσά, η αξία των οποίων σε Ecu προσαρμόστηκε λόγω της κατάργησης του διορθωτικού συντελεστή των γεωργικών ισοτιμιών,

(1) ΕΕ L 174 της 26.7.1996, σ. 27.

- Κανονισμός (ΕΚ) αριθ. 1445/94 της Επιτροπής της 23ης Ιουνίου 1994(1), και αριθ. 1731/95 της 14ης Ιουλίου 1995(2) για τον καθορισμό του ισοζυγίου των προβλέψεων εφοδιασμού για την περίοδο 1994/95 και 1995/96,

(1) ΕΕ L 157 της 24.6.1994, σ. 7.

(2) ΕΕ L 165 της 15.7.1995, σ. 4.

- Κανονισμός (ΕΚ) αριθ. 3254/93 της Επιτροπής της 26ης Νοεμβρίου 1993 για τον καθορισμό των λεπτομερειών εφαρμογής του κανονισμού (ΕΟΚ) αριθ. 2019/93 του Συμβουλίου όσον αφορά το ειδικό καθεστώς εφοδιασμού με ορισμένα οπωροκηπευτικά προς όφελος των μικρών νησιών του Αιγαίου Πελάγους(1), όπως τροποποιήθηκε με τους κανονισμούς (EΚ) αριθ. 2747/94(2) και (EΚ) αριθ. 3128/94(3),

(1) ΕΕ L 293 της 27.11.1993, σ. 34.

(2) ΕΕ L 290 της 11.11.1994, σ. 8.

(3) ΕΕ L 330 της 21.12.1994, σ. 45.

- Κανονισμός (ΕΚ) αριθ. 822/94 της Επιτροπής της 13ης Απριλίου 1994 για την προσαρμογή των κωδικών ΣΟ των μήλων που αναφέρονται στο παράρτημα του κανονισμού (ΕΟΚ) αριθ. 2019/93 του Συμβουλίου για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους (1),

(1) ΕΕ L 95 της 14.4.1994, σ. 1.

- Κανονισμός (ΕΚ) αριθ. 1363/95 της Επιτροπής της 15ης Ιουνίου 1995 για τροποποίηση των κανονισμών, στον τομέα των οπωροκηπευτικών και στον τομέα των μεταποιημένων προϊόντων με βάση τα οπωροκηπευτικά, που έχουν καθορίσει πριν από την 1η Φεβρουαρίου 1995 ορισμένες τιμές και ποσά, οι τιμές των οποίων, σε Ecu, έχουν προσαρμοσθεί λόγω της καταργήσεως του διορθωτικού συντελεστή των γεωργικών ισοτιμιών μετατροπής(1),

(1) ΕΕ L 132 της 16.6.1995, σ. 8.

- Κανονισμός (ΕΚ) αριθ. 825/94 της Επιτροπής της 13ης Απριλίου 1994 για την προσαρμογή των κωδικών ΣΟ των μήλων που αναφέρονται στα παραρτήματα του κανονισμού (ΕΚ) αριθ. 3254/93 για τον καθορισμό των λεπτομερειών εφαρμογής του κανονισμού (ΕΟΚ) αριθ. 2019/93 του Συμβουλίου (1),

(1) ΕΕ L 95 της 14.4.1994, σ. 7.

- Κανονισμός (ΕΚ) αριθ. 3175/94 της Επιτροπής της 21ης Δεκεμβρίου 1994 για λεπτομέρειες εφαρμογής του ειδικού καθεστώτος εφοδιασμού σε προϊόντα σιτηρών των μικρών νήσων του Αιγαίου Πελάγους και για τον καθορισμό του προβλεπόμενου ισοζυγίου εφοδιασμού(1),

(1) ΕΕ L 274 της 6.11.1993, σ 12.

- Κανονισμός (ΕΚ) αριθ. 3173/94 της Επιτροπής της 21ης Δεκεμβρίου 1994(1) για τις λεπτομέρειες εφαρμογής των ειδικών μέτρων προς όφελος των μικρών νησιών του Αιγαίου Πελάγους όσον αφορά το ειδικό καθεστώς εφοδιασμού σε ζωοτροφές,

(1) ΕΕ L 335 της 23.12.1994, σ. 51.

- Κανονισμός (ΕΚ) αριθ. 150/95 του Συμβουλίου της 23ης Ιανουαρίου 1995 για την τροποποίηση του κανονισμού (ΕΟΚ) αριθ. 3813/92 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της Κοινής Γεωργικής Πολιτικής(1).

(1) ΕΕ L 22 της 31.1.1995, σ. 1.

(2) Μέτρα στήριξης τοπικών προϊόντων

- Κανονισμός (ΕΟΚ) αριθ. 2889/93 της Επιτροπής της 21ης Οκτωβρίου 1993 περί ορισμένων λεπτομερών κανόνων εφαρμογής του κανονισμού (ΕΟΚ) αριθ. 2019/93 του Συμβουλίου όσον αφορά τα συμπληρωματικά ποσά επί της ειδικής επιδότησης υπέρ των παραγωγών βοείου κρέατος και επί της επιδότησης για τη διατήρηση αγέλης θηλαζουσών αγελάδων(1),

(1) ΕΕ L 263 της 22.10.1993, σ. 8.

- Κανονισμός (ΕΚ) αριθ. 2417/95 της Επιτροπής της 13ης Οκτωβρίου 1995 για την ενημέρωση και την τροποποίηση των κανονισμών του τομέα βοείου κρέατος που καθορίζουν πριν από την 1η Φεβρουαρίου 1995 ορισμένες τιμές και ποσά, των οποίων η αξία σε Ecu έχει προσαρμοσθεί λόγω της κατάργησης του διορθωτικού συντελεστή των γεωργικών ισοτιμιών(1),

(1) ΕΕ L 248 της 14.10.1995, σ. 39.

- Κανονισμός (ΕΚ) αριθ. 3393/93 της Επιτροπής της 10ης Δεκεμβρίου 1993 για τη θέσπιση παροχής ενισχύσεων για την ιδιωτική αποθεματοποίηση ορισμένων τυριών που παρασκευάζονται στα μικρά νησιά του Αιγαίου Πελάγους(1),

(1) ΕΕ L 306 της 11.12.1993, σ. 32.

- Κανονισμός (ΕΚ) αριθ. 3253/93 της Επιτροπής της 26ης Νοεμβρίου 1993 περί λεπτομερειών εφαρμογής του κανονισμού (ΕΟΚ) αριθ. 2019/93 του Συμβουλίου όσον αφορά τα μέτρα στήριξης των τοπικών προϊόντων προς όφελος των μικρών νησιών του Αιγαίου Πελάγους στους τομείς των οπωροκηπευτικών και των ανθέων(1),

(1) ΕΕ L 293 της 27.11.1993, σ. 28.

- Κανονισμός (ΕΚ) αριθ. 3404/93 της Επιτροπής της 10ης Δεκεμβρίου 1993 περί των λεπτομερειών εφαρμογής του κανονισμού (ΕΟΚ) αριθ. 2019/93 του Συμβουλίου σχετικά με τα ειδικά μέτρα υπέρ των μικρών νησιών του Αιγαίου Πελάγους όσον αφορά την καλλιέργεια γεωμήλων προς κατανάλωση και τα γεώμηλα προς φύτευση(1),

(1) ΕΕ L 310 της 14.12.1993, σ. 7.

- Κανονισμός (ΕΚ) αριθ. 3112/93 της Επιτροπής της 10ης Νοεμβρίου 1993 περί λεπτομερών κανόνων εφαρμογής του ειδικού καθεστώτος χορήγησης ενισχύσεων υπέρ των μικρών νησιών του Αιγαίου πελάγους όσον αφορά τους αμπελώνες και την ιδιωτική αποθεματοποίηση των οίνων λικέρ(1),

(1) ΕΕ L 278 της 11.11.1993, σ. 52.

- Κανονισμός (ΕΚ) αριθ. 2537/95 της Επιτροπής της 30ής Οκτωβρίου 1995 για τροποποίηση των κανονισμών, στον αμπελοοινικό τομέα, δυνάμει των οποίων ορίσθηκαν, πριν από την 1η Φεβρουαρίου 1995, ορισμένες τιμές και ποσά οι αξίες των οποίων σε Ecu αναπροσαρμόσθηκαν λόγω της κατάργησης του διορθωτικού συντελεστή των γεωργικών ισοτιμιών(1),

(1) ΕΕ L 260 της 31.10.1995, σ. 10.

- Κανονισμός (ΕΟΚ) αριθ. 2837/93 της Επιτροπής της 18ης Οκτωβρίου 1993 περί λεπτομερών κανόνων εφαρμογής του κανονισμού (ΕΟΚ) αριθ. 2019/93 του Συμβουλίου όσον αφορά τη διατήρηση των ελαιώνων στις παραδοσιακές ζώνες καλλιέργειας(1), όπως τροποποιήθηκε με τους κανονισμούς (EΚ) αριθ. 3499/93(2) και (EΚ) αριθ. 2813/94(3),

(1) ΕΕ L 260 της 19.10.1993, σ. 5.

(2) ΕΕ L 319 της 21.12.1993, σ. 22.

(3) ΕΕ L 298 της 19.11.1994, σ. 24.

- Κανονισμός (ΕΚ) αριθ. 3063/93 της Επιτροπής της 5ης Νοεμβρίου 1993 περί λεπτομερών κανόνων εφαρμογής του κανονισμού (ΕΟΚ) αριθ. 2019/93 του Συμβουλίου όσον αφορά τις ενισχύσεις για την παραγωγή μελιού ειδικής ποιότητας(1),

(1) ΕΕ L 274 της, 6.11.1993, σ. 5.

- Κανονισμός (ΕΚ) αριθ. 2362/95 της Επιτροπής της 9ης Οκτωβρίου 1995 για την τροποποίηση του κανονισμού (ΕΟΚ) αριθ. 2019/93 του Συμβουλίου που καθόρισε, πριν από την 1η Φεβρουαρίου 1995, το ποσό της ενισχύσεως για την παραγωγή μελιού στα μικρά νησιά του Αιγαίου πελάγους του οποίου η αξία σε Ecu έχει προσαρμοσθεί λόγω της καταργήσεως του διορθωτικού συντελεστή των γεωργικών ισοτιμιών μετατροπής(1).

(1) ΕΕ L 241 της 10.10.1995, σ. 12.

3. Παρεκκλίσεις που εφαρμοζονται στα διαρθρωτικα μετρα

- Απόφαση της Επιτροπής της 4ης Μαΐου 1994 όσον αφορά τη μεγαλύτερη αποτελεσματικότητα των γεωργικών διαρθρώσεων στην Ελλάδα (μικρά νησιά του Αιγαίου πελάγους) σύμφωνα με τον κανονισμό (ΕΟΚ) αριθ. 2328/91,

- Απόφαση της Επιτροπής της 28ης Μαρτίου 1995 για τη βελτίωση της αποτελεσματικότητας των γεωργικών διαρθρώσεων στην Ελλάδα σύμφωνα με τον κανονισμό (ΕΟΚ) αριθ. 2328/91.

ΠΑΡΑΡΤΗΜΑ 2 Αγορανομικές διατάξεις που εκδόθηκαν για την υλοποίηση των μέτρων

1. Ειδικό καθεστωσ εφοδιασμου

- Υπουργική απόφαση αριθ. 443790 της 22ας Δεκεμβρίου 1993 περί καθορισμού διαδικασιών και δικαιολογητικών για την πληρωμή ενισχύσεων εφοδιασμού των μικρών νησιών του Αιγαίου Πελάγους με ορισμένα γεωργικά προϊόντα (Ελληνικό ΦΕΚ B αριθ. 927 της 23ης Δεκεμβρίου 1993),

- Υπουργική απόφαση αριθ. 186854 της 19ης Ιουλίου 1995 για τροποποίηση της απόφασης αριθ. 443790 της 22ας Δεκεμβρίου 1993 περί καθορισμού διαδικασιών και δικαιολογητικών για την πληρωμή ενισχύσεων εφοδιασμού των μικρών νησιών του Αιγαίου Πελάγους με ορισμένα γεωργικά προϊόντα,

- Αγορανομική διάταξη αριθ. 2/94 περί καθορισμού αυστηρών κανόνων κατά τη μεταφορά και εμπορία επιδοτούμενων προϊόντων όσον αφορά τη σήμανση της τιμής αγοράς στη φορτωτική, όπως τροποποιήθηκε και συμπληρώθηκε με τις αγορανομικές διατάξεις αριθ. 4/94 και 8/94 (Ελληνικό ΦΕΚ αριθ. 244 της 7ης Απριλίου 1994),

- Αγορανομική διάταξη αριθ. 4/94 περί ενδείξεων στις συσκευασίες επιδοτούμενων γιαουρτιών για κατανάλωση στα νησιά του Αιγαίου Πελάγους,

- Αγορανομική διάταξη αριθ. 5/94 της 19ης Μαΐου 1995 περί ενδείξεων στις συσκευασίες επιδοτούμενων γιαουρτιών για κατανάλωση στα νησιά του Αιγαίου Πελάγους (Ελληνικό ΦΕΚ Τμήμα 2 αριθ. 489 της 1ης Ιουνίου 1995),

- Υπουργική απόφαση αριθ. A2-1292 της 22ας Μαρτίου 1994 περί εμπορίας ζωοτροφών που απολάβουν ενίσχυσης, κατά τη διάθεσή τους σε νησιά του Αιγαίου Πελάγους (Ελληνικό ΦΕΚ αριθ. 244 της 7ης Απριλίου 1994),

- Υπουργική απόφαση αριθ. A2-2201 της 15ης Απριλίου 1994 περί εμπορίας ζωοτροφών χύδην σε νησιά του Αιγαίου Πελάγους(Ελληνικό ΦΕΚ αριθ. 313 της 25ης Απριλίου 1994),

- [Εγκύκλιος αριθ. 145348 της 26ης Ιανουαρίου 1996 περί ειδικού καθεστώτος εφοδιασμού των μικρών νησιών του Αιγαίου Πελάγους με ορισμένα γεωργικά προϊόντα].

2. Μετρα στηριξησ τοπικων προιοντων

- Κτηνοτροφία:

Υπουργική απόφαση αριθ. 190019 της 1ης Ιουλίου 1994 περί συμπληρωματικής ενισχύσεως για την πάχυνση αρένων βοοειδών και συμπληρωματικής πριμοδότησης για τη διατήρηση αγέλης θηλαζουσών αγελάδων (Ελληνικό ΦΕΚ αριθ. 536 της 7ης Ιουλίου 1994).

- Ιδιωτική αποθεματοποίηση ορισμένων τοπικώς παραγόμενων τυριών:

Υπουργική απόφαση αριθ. 190080 της 1ης Ιουλίου 1994 περί δικαιολογητικών για την είσοδο και την αφαίρεση από την αποθεματοποίηση, και περί επιπλέον διαδικασιών σχετικά με την ενίσχυση για την ιδιωτική αποθεματοποίηση ορισμένων τοπικώς παραγόμενων τυριών σύμφωνα με τους κανονισμούς (ΕΟΚ) αριθ. 2019/93 και (ΕΚ) αριθ. 3393/93.

- Γεώμηλα για κατανάλωση και πατατόσπορος:

Εγκύκλιος αριθ. 166309 της 26ης Φεβρουαρίου 1994 περί διαδικασιών για τη χορήγηση στρεμματικής ενίσχυσης στους πατατοπαραγωγούς των νησιών του Αιγαίου Πελάγους.

- Συνέχιση καλλιέργειας αμπελώνων για την παραγωγή οίνων VQPRD σε παραδοσιακές περιοχές παραγωγής:

Εγκύκλιοι αριθ. 444236 της 1ης Δεκεμβρίου 1993 και αριθ. 326567 της 16ης Μαρτίου 1994 όσον αφορά την υλοποίηση του ειδικού καθεστώτος ενίσχυσης για εκτάσεις καλλιεργούμενες με αμπελώνες που παράγουν οίνους VQPRD στα μικρά νησιά του Αιγαίου Πελάγους με βάση τον κανονισμό (ΕΟΚ) αριθ. 2019/93 του Συμβουλίου,

Υπουργική απόφαση αριθ. 328321 της 14ης Μαρτίου 1995 περί χορηγήσεως ενίσχυσης για τη συνέχιση της καλλιέργειας αμπελώνων για την παραγωγή οίνων VQPRD στα μικρά νησιά του Αιγαίου Πελάγους με βάση τον κανονισμό (ΕΟΚ) αριθ. 2019/93 του Συμβουλίου (Ελληνικό ΦΕΚ B αριθ. 211 της 23ης Μαρτίου 1995).

- Παλαίωση τοπικώς παραγόμενων οίνων λικέρ:

Υπουργική απόφαση αριθ. 189304 της 28ης Ιουνίου 1994 περί διαδικασιών για την παλαίωση οίνων λικέρ στα μικρά νησιά του Αιγαίου Πελάγους.

- Διατήρηση ελαιώνων:

Εγκύκλιος αριθ. 212538 της 7ης Δεκεμβρίου 1993 περί της διαδικασίας χορήγησης κατ'αποκοπή ενίσχυσης για τη διατήρηση ελαιώνων στα μικρά νησιά του Αιγαίου Πελάγους.

- Μέλι:

Εγκύκλιος αριθ. 212538 της 7ης Δεκεμβρίου 1993 περί διαδικασιών χορήγησης ενίσχυσης ανά κυψέλη για την παραγωγή μελιού ειδικής ποιότητας (θυμαρίσιο) (Ελληνικό ΦΕΚ B αριθ. 215 της 1ης Απριλίου 1994),

Απόφαση αριθ. 329361 της 23ας Μαρτίου 1994 σχετικά με την αρμόδια αρχή, τη διαδικασία, τα δικαιολογητικά και τους ελέγχους για την εφαρμογή του ειδικού καθεστώτος ενίσχυσης για την παραγωγή μελιού ειδικής ποιότητας (θυμαρίσιο) στα μικρά νησιά του Αιγαίου Πελάγους (Ελληνικό ΦΕΚ B αριθ. 215 της 1ης Απριλίου 1994),

Υπουργική απόφαση αριθ. 344487 της 17ης Απριλίου 1995 περί εγκρίσεως προγραμμάτων πρωτοβουλιών των ομάδων παραγωγών μελιού κατά το έτος 1995.

- Διαχείριση και έλεγχοι:

Εγκύκλιος αριθ. 173440 του Υπουργείου Γεωργίας της 27ης Μαρτίου 1995 περί ολοκληρωμένου συστήματος διοίκησης και ελέγχου και περί των κανόνων εφαρμογής ορισμένων κοινοτικών καθεστώτων ενισχύσεων.

3. Παρεκκλισεισ που εφαρμοζονται στα διαρθρωτικα μετρα

- Υπουργικό διάταγμα αριθ. 112 της 27ης Δεκεμβρίου 1993 περί εφαρμογής του κανονισμού (ΕΟΚ) αριθ. 2019/93 για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους. Παρεκκλίσεις που εφαρμόζονται στα διαρθρωτικά μέτρα: σχέδια βελτίωσης και αντισταθμιστικά επιδόματα,

- Υπουργικό διάταγμα αριθ. 149 της 30ής Νοεμβρίου 1994 περί του καθεστώτος ενισχύσεων για τις ορεινές και μειονεκτικές περιοχές κατά το έτος 1994 (αντισταθμιστικό επίδομα) κατ'εφαρμογή του κανονισμού (ΕΟΚ) αριθ. 2328/91 του Συμβουλίου περί βελτιώσεως της αποτελεσματικότητας των γεωργικών διαρθρώσεων,

- Υπουργική απόφαση αριθ. 415312/6255 της 29ης Σεπτεμβρίου 1994 περί διαδικασιών για την ένταξη επενδυτικών σχεδίων στον κανονισμό (ΕΟΚ) αριθ. 866/90 της 29ης Μαρτίου 1991 για τη βελτίωση των συνθηκών μεταποίησης και εμπορίας γεωργικών προϊόντων, όπως τροποποιήθηκε με τον κανονισμό (ΕΚ) αριθ. 3669/93, και περί της διαδικασίας για τη χορήγηση εθνικών και κοινοτικών ενισχύσεων,

- Εγκύκλιος αριθ. 432922/7249 της 12ης Δεκεμβρίου 1994 για την εφαρμογή του κανονισμού (ΕΟΚ) αριθ. 866/90 κατά την περίοδο 1994-1999,

- Υπουργική απόφαση αριθ. 372828/10012 της 11ης Δεκεμβρίου 1996 περί κινήτρων για την εγκατάσταση νέων αγροτών με βάση τον κανονισμό (ΕΟΚ) αριθ. 2328/91,

- Υπουργική απόφαση αριθ. 252 της 11ης Δεκεμβρίου 1996 περί κινήτρων και ενισχύσεων για την επίσπευση της προσαρμογής των γεωργικών διαρθρώσεων με βάση τον κανονισμό (ΕΟΚ) αριθ. 2328/91.

ΠΑΡΑΡΤΗΜΑ 3 Ενισχύσεις για εφοδιασμό - ανακεφαλαιωτικός πίνακας

(Το ΕΓΤΠΕ - Τμήμα Εγγυήσεων καλύπτει το 90% των ποσών που αναφέρονται στον πίνακα)

>ΘΕΣΗ ΠIΝΑΚΑ>

ΠΑΡΑΡΤΗΜΑ 4 Ανακεφαλαιωτικός πίνακας - ενισχύσεις για την τοπική παραγωγή

>ΘΕΣΗ ΠIΝΑΚΑ>